" Rúnar Rúnarsson gefur fullkominn skít í hefðbundinn frásagnarhátt og ævafornar reglur Aristótelesar í þeim efnum með djarfri tilraun sem gerir talsverðar kröfur til áhorfenda sem uppskera ríkulega ef þeir nenna að leggja sitt af mörkum til verksins , " segir Þórarinn Þórarinsson í Fréttablaðinu í 4 stjörnu dómi um Bergmál . Þórarinn Þórarinsson skrifar um þáttaröðina Pabbahelgar eftir Nönnu Kristínu Magnúsdóttur í Fréttablaðið , en fimmti þáttur af sex verður sýndur á RÚV í kvöld . Hann eys Nönnu Kristínu " lofi fyrir ótrúlega vel heppnaða útfærslu á bráðsnjallri hugmynd sem hefði samt verið svo auðvelt að klúðra . " " Fantavel leikin og í grunninn vel gerð bíómynd um brýnt efni sem verður langdregin vegna þess að höfundarnir gera hana af alúð og virðingu og liggur meira á hjarta en formið þolir , " segir Þórarinn Þórarinsson hjá Fréttablaðinu um Lof mér að falla Baldvins Z.